钦定古今图书集成/方舆汇编/职方典/第1511卷 > 永昌府古迹考 通志府志合载
## 钦定古今图书集成/方舆汇编/职方典/第1511卷 > 永昌府古迹考 通志府志合载

本府。〈保山县附郭。〉

诸葛营　，在城南十里，武侯屯兵之所。及还，汉人遗此者，聚族而居，至今呼为“旧汉人。”

旗台　在诸葛营前小海子内，武侯竖旗之所。阜高周三十馀丈，随水高下，虽巨潦不能浸。按《明一统志》：“诸葛营俗谓武侯旗台。”

“诸葛井　” 在哀牢山上，可饮千人，夜有火光。井有二穴，相去一寸五分，各围三尺许，形圆如碗。孟春月，居民视井水盈涸，以占岁之丰歉。相传武侯凿以济军者。又名天池，又名“金井。”

粮堆所　在府东南山中，墩阜甚多。武侯覆粮于上，以示彝人。

《保山断脉　》即太保山接脉处。昔武侯过此，掘地以铁物间之。

将台　在金鸡村北，世传为吕凯所筑。凯即本村人，台高丈馀，广倍之，今废。

立钌石　在金鸡村温泉之北，石高五尺，周一丈许，蜀汉吕凯建。按旧志、《通志》俱作“钌”，查《字汇》无“钌”字，当是。字之讹耳。又注曰：“吕凯建此石乃生成，非建也。”今正之。音结。戟也。右军书台　在诸葛营东。旧传有王羲之所书碑刻，今碑废址存。一说即武侯南征时右军屯兵之地，乃右军台也。或讹为书台耳。

万箭树　在府天井山北。段氏时，濮蛮为盗，出没于此。行者射其树，厌之。树高五丈馀，箭集如猬。

哀牢县址　在太和坊东。元为永昌府。明洪武中为中千户所军营。按《明一统志》，在府境哀牢王国。东汉永平中，置哀牢县，属永昌郡。晋因之，后废。

不韦县址　在府凤栖山下。汉武帝置县，徙吕嘉子孙居之，以嘉为不韦，后因名。按：《明一统志》，东汉永昌郡治此。

诸葛城　，在高仑山分水岭。旧传诸葛运鬼工一夜而成者。

马援洞　，在宝盖山后青冈坝，旧址尚存。洞下流水不竭。

敕书楼　在府治后，楼后有《敕书碑》。

却金亭　在城北，即贺兵备却金处，今废。凤仪石　在金鸡寺前。旧传有凤栖于此，土人不识，呼为“金鸡，寺” 与村皆以此名也。

钟楼　在镇南门之西，上悬钟，重千斤，汉时遗器也。明成化时，千户张邦因其少损而重铸之，音响甚洪，可闻百里。楼毁于兵。

一鉴楼　在易罗池西，久废。

看山楼　户部侍郎张志淳建。楼中藏书万卷，雄伟奇丽，甲于一郡。杨升庵题曰“铁楼。”

接龙楼　在太保山冈武侯祠后。康熙三十二年，总兵偏图重修。

《明诗》台　在郡人张含第宅之西，杨升庵题“慈云塔　” ，在龙泉寺之北，高七丈有奇。

濯缨亭　在喷珠泉上。前临易罗池，左倚高城，右环九隆诸峰。湖山在望，龙泉诸胜，此为第一。昔邓子龙镇永时，常憩于此，题一联于上云：“百战归来，赢得鬓边白发；千金散尽，祇馀湖上青山。” 至今人犹诵之。旧亭久圮，康熙二十七年，总兵偏图重修。

湖心亭　在池中。明万历十四年，参将邓子龙建，总兵偏图重修。

“偕乐亭　” 在池西龙王祠之左。

望海亭　在池西偕乐亭之左。

“环翠” 亭　在圆光寺左。

太保山亭　：在太保山上。旧有吟风亭，久废。康熙四十年，总兵周化凤、知府罗纶等捐俸重建。及两学庠生各捐俸资不等，并建“三台亭” 、“五云亭” 于左右。三亭并峙，如在云表。游人登眺，相继于道。人咸以为览一郡之风光，增太保之景像云。

“翠微楼　” 在玉皇阁左，即今会真楼址。

深翠楼　：在城东北隅。旧有角楼，久废。康熙三十九年，总兵周化凤因修城，复为重建。

“雅会堂　” 在玉皇阁右，即今“九霄楼” 址。

梨花坞　在城西南七里九岭冈下。户部王弘祚创建。层台耸秀，曲涧流泉，有“慈云阁” 、“画月楼” 、“瑞雪岑” 诸胜。仲春时，游人咸携酒脯为梨花洗妆。

《龙池夜月　易》罗池有九窦喷出，又名“九龙池。” 池广二百馀丈，水清如镜。康熙二十七年，总兵偏图砌石为堤，沿堤树木掩映，夏秋之间，红莲翠盖，荡漾清波，颇极幽丽。独中秋夜月初出时，光映池中，临西岸望之，如金塔横于波底，池上游人，四时不绝。至此夕则夜游者亭台皆满，尤称盛赏云。

金鸡温泉　在金鸡村，去城三十里。泉温而清，四时可浴。康熙四十年春，知府罗纶更为修砌，复凿一池于旁，引水于内。上为瓦屋，中为垣隔之，在外者听民之便。其南旧有亭，并为新之，以为憩息之所。四十年冬，又同同知李文渊、知县程奕，建正己亭于其西。亭之前为射圃，经历锺吕坚修。按《旧志》，有虎嶂温泉，在虎嶂山之麓，荒芜已久。

《蕉洞春光　》在城南十五里卧狮山下，有洞曰“芭蕉” ，深数百步，其中石乳悬垂，千奇万状。春时郡人常游于此。

《兰江霁色　》即兰沧江。两山壁立，一水云奔，长桥若彩虹横于天际，雾气氤氲，岚光缥缈，佳景也。

《西寺钟声　》，即法明寺梵宫，雄峻，跨于太保山麓，每夜静风清，钟声洪壮，达于城野。

《东林鹤瑞　》，在哀牢山之西，尝有鹤栖于树间，永昌无鹤而偶有之，故以为瑞。

《鱼村钓月　》在城东十里，即打鱼村。渔竿高插，月色映波，恍如画图。

《龙祠望云　》即易罗池上之龙王庙。云气时浮，晴光可挹。

《神坪赏花　》在城北五里。旧时海棠盛开，游人络绎，因为“海棠村。”

汉营走马　在诸葛营。旧有观骑楼。暮春二十七日为“走马会” ，楼毁而俗存。

皇清康熙二十五年，总兵偏图建大生阁于此，较昔

颇盛

玉井天池　在哀牢山之下，即玉泉也。有石如鼻，挂泉二道，一温一冷。旧传偶有比目鱼出。西山“晚翠　” ，即太保左右诸峰。旧时青松遍岭，将晚时翠色欲滴，蔚然可爱，今废于兵久矣。《北津杨柳　》，在城北二十里，即今之板桥也。旧时道旁绿杨参差，犹如柳巷，因兵燹，久废。

皇清康熙三十九年，知府罗纶重为栽植。“三年之后。”

一路成阴矣

《月明太保　》太保山极高旷平敞，俯临一郡。每当望夜登之，明月当人，清辉皎彻，沁入心骨。下视城郭，隐然群山旷野，茫茫云雾之内，万籁俱寂，惟有天风瑟瑟，飘飘吹衣，恍如玉虚中，非他处可比。

《春满》，隆阳　城中树木最多，春时群花尽放。凭高望之，满城皆花，如锦如云，极为佳丽。

永平县

打牛坪　在县北七十里。武侯南征，值立春日，鞭土牛于此。

关索寨　，在县东五里。下有洞，首尾相通，樵牧者尝闻洞中有戈戟声。

大铜釜　在镇姚所南八十里，有二，每釜可注水三十馀石。

偃草坡　在全胜关南参将邓子龙败缅兵处。至今草皆下生，不能上指。

黑水　在湾甸州南。每岁五六月，水自地出，人马近之则病，饮之则死。土人用毡浸水中，久之取出，丝毫可以杀人。

镇姚所城　在老姚凤山之阿。明万历中建。所裁，城存。

镇安所城　在猛淋寨，旧潞江安抚司。明万历间建所裁，城存。按《府志》云：自大铜釜至镇安所城，皆系永昌府南姚关地界。《通志》误入永平。

正之

博南县址　在县江惠村。按《明一统志》在县境，“东汉永平中置，晋因之，后改曰永平。”

诸葛寨　在县北三里，亦孔明驻兵之所。“自新轩　” 在城南温泉之上，知县姚孔鍹建。《银江晚钓　》即银龙江。每月终时，江底忽现月影如日然，见之不易。

《金浪晓行　》，即博南山。

《汉营夜月　》，在打牛坪。

“悬岩瀑布　” 在宝峰山顶。

“曲洞温泉　” ，水煖而清，四时可浴。

《和丘耸翠　》，即和丘山，盘回绵亘，众峰入云，远近瞩目。

《天马朝阳　》，即天马山。

双溪流水　在县东萨佑村。其潭有二，水极澄清。

《一碗甘泉　》在羊街山麓，甘美可掬。

《万松仙境　》：“万松挺立，俯视群峰。顶有万松阁。” 《腾越州》。

镇彝石堆　在州矣罗山后。高丈馀。孔明屯兵处。

子午石　在迦罗庙东

济旱石　在州北二里土山上。石形如丸，周丈许，旧传高僧摩迦陀所遗。天旱祷雨，以石浸龙池，雷雨辄至。

龙马槽　在州北百五十里。江中有石如槽。旧传南诏时龙马饮此。

滚钟溪　在州南十里宝峰山。传有钟重千斤。一夕风雨，钟陷溪中。今钮尚见，草皆偃生。尚书营　在州北三十里。靖远伯王骥驻兵处。按《府志》：“在城南五里，王骥驻兵堆石” 识其地，亦曰军营堆。

西源城　，在州西平原中，广二里许，城坡衢道，井然可见。

罗密城　在城北

顺江州址　在州西北

越甸县址　在州南

古勇县址　在州西

龙马窝　在城西十里。相传，昔有人见雾中有物逐马如飞，后村中马产驹多骏。

黄牛石　在马面关山旁壁立，土人阻险，必祭而后行。

“镇兵” 石　在武侯祠中，昔传武侯所遗。

金塔坡　，在干峨山之北，昔有异人修练于此，至今无蚊蚋霜雪。

宁远亭　在城内。弘治间，兵备萧苍建，今废址犹存。

秀峰亭　在学前秀峰山上。兵备赵炯建，知州沈祖学修，抚彝同知萧奇熊恢拓其制，建阁于上，像魁神祀之，改名“文星阁。”

观风亭　在州治前，跨池中，今圮。

幽兰亭　在古灵祠内。郡人王𬘘、汪城《易经》，张润读书其中，人谓之“德星聚处” ，今废。

龙光亭　在叠河水滨。悬瀑飞泉，日光相映，如虹霓然。知府严时泰建，参将邓子龙复拓其制。今废。

览胜亭　：在来凤山之东。兵备赵炯立，今废。《春园　》有二，一在东山寺下，一在球珠山下。茶树成林，烂熳如锦，游人以为佳赏。今废。

《来凤晴岚　》在州南四里。竹林繁茂，每曙时有岚气锁之。

《大盈秋水　》，波涛浩瀚，澄清可掬。

《笔峰霁雪　》在州学前，奇峰独耸，冬日雪后望之如银笔插天。

龙洞垂帘　在州西山外。泉流至峡口，石崖断绝，水势奔腾，其下如帘之垂。